mteb/NusaParagraphEmotionClassification huggingface dataset:
Bisa kuliah di PTN adalah suatu kêbanggaan dèwèk. Soalnyah prosès masupnyah go ora gampang. Olèh karna onoh, calon mahasiswa kudu bisa nyiapin diri dêngan baèk kalu pèngèn kuliah di PTN. Ontong bêpikir jauh bahwa masup PTN kudu milu bimbingam bêlajar atau lès. Bêlajar dêngan gêtol ama sungguh-sungguh adalah bêkêl paling pênting buat masup kê PTN. Nyang pênting êluh pada bêlajar dêngan sêrius sêsuè ama kurikulum nyang diajarin di sêkola. Kêtumanan gêtol bêlajar bakal kêbêntuk kalu dilakuin sêcara konsistèn. Êluh bisa ngêja jadwal bêlajar nyang sêsuè ama targèt nyang pèngèn diraih. Êluh juga kudu milih waktu bêlajar nyang èpèktip supaya hal nyang lagi dipêlajarin bisa dipahamin dêngan baèk. Nyok, tumanin bêlajar. PTN idamanluh udah nunggu êluh di dêpan mata.
Pas aye duduk di kelas 3 SMAN, aye udeh rubah fokus aye ama nilai kelulusan. Pan kite juga tau, selesai SMA bakalan nerusin ke perguruan tinggi trus masing-masing milih jalan masing-masing. Waktu ntu aye emang pengen banget tuh lanjut kuliah, cuma takut kaga masuk Perguruan Tinggi Negeri karna kalo masuk swasta harganya bukan maen dah. Aye berharap banget bisa keterima SNMPTN karna kalo kaga gitu mesti ikut ujian lagi tuh, akhirnye aye cari-cari peluangye. Kebeneran karna nilai kelas 1 SMA kaga langsung bangus, aye mesti lakuin peningkatan nilai, nah alhamdulillahnye rejeki aye. Dengan itu, aye bisa lulus SNMPTN dah dari nilai-nilai aye pas ujian sekolah, emang segala sesuatunye butuh usaha nyang kaga sedikit.
Dikecewain orang ama nyang kite anggep berharga emang sakitnye tuh kaya ampe ubun-ubun. Rasa sakitnye tuh ampe puluhan kali lipet, kaga nyang aje orang nyang palingg kita hargain eh malah ngecewain, mao ama siapa lagi pan kite bisa percaya.  Kalo udeh masalah ngecewain orang tuh emang kite bakalan puyeng setengah mati buat balikin kepercayaan. Masih ade rasa kurang percaya kalo mao kasih kesempatan lagi. Emang pasti gitu kalo kite punya salah ama orang, ibaratnya nih gara-gara satu kesalahan bisa ilang tuh seribu kebaikan. Mangkanye kite lebih ati-ati lagi, apalagi kalo bersinggungan ama orang laen, kite mesti jaga sikap atu sama laen. Presentasi diterimanya paling 12%, ya banyangin aja gimana kaga mau setengah amti berjuanganye.
Ulang taun pernikahan ke 5 kemaren tuh bener-bener berkesan buat aye, soalnye tiba-tiba aja laki aye kasih kejutan nginep di hotel tanpa aye tau. Dia ceritain tuh gimana prosesnye, pertama dia nyari waktu luang buat die bisa bebas ngasih waktu buat anak ama bininya tanpa diganggu urusan kerjaan. Kedua, dia nyari hotel nyang nyaman tuh buat keluarga trus dia pesen tanpa aye tau. Ketiga, dia siapin tuh barang-barang nyang harusnye di bawa buat kite nginep. Keempat, dia pura-pura lembur tuh padahal mau beres-beresin barang ke mobil. Nah, pas harinya H nye suami tuh tiba-tiba ngajak keluar tuh katanye mau makan. Aye ikutin tuh, tapi kok ngarah ke hotel yak trus malah check ini, pan kaget ya kaga ada persiapan. Eh pas nyampe teryata die mau ngasih hadiah ulang tahun pernikahan.
Sewaktu aye zaman sekolah menengah pertama, zaman kelas satuan kayanye, aye punye temen-temen yang konyol dan kurang asem. Waktu aye ulang tahun aye diceplokin sama temen-temen aye pake telor, terigu, segala macem. Aye sebenernye seneng, tapi di satu sisi gedek juga karena segala pake telor basi, kan baunye ga kira-kira. Mane kaga ilang-ilang ntu baunye. Aduh bete banget dah aye rasanye pada saat ntu. Aye juga kudu nyuci baju sendiri, karena gatega juga sama enyak aye kan baunye kacau kotor banget ntu baju seragam jadinye. Pokoknye waktu ulang taun saat ntu beragam bener rasanye, seneng di kasih kejutan tapi di satu sisi gedek banget juga karena kejutannye kaya gitu.
Ade pengaruh dari anak nyang jadi korban percerian orang tuanye, Rase amarah pade anak bakal muncul bersamaan ame rase kecewanye ame kasus perceraian orang tuanye. Anak bakal mengalamin tingkat emosional nyang kagak stabil ame ngerasa kagak adil soalnye adanye perceraian eni. Selaen bakal ngrasa gampang marah, anak biasanye juge punye sifat nyang lebih susah buat dikontrol dari biasanye, terutame apabile ade nyang nyinggung soal masalah keluarga nyang lagi die jalanin. Hal eni terjadi soalnye die sering ngeliat adanye berantem ame ngedenger kekerasan di dalem rumah. Selalu ngerasa kesepian perasaannye nyang muncul kalo ude terjadinye perceraian orangtuanye sang anak, ntu nyang selalu ngebekas dihatinye si anak nyang kagak semue orang tua bakal bise pahamin.
Elu pernah kagak, berhasil menangin undian? Nah ternyate, wajar aje elu seneng pas elu menangin undian. Soalnye tiap undian pasti ada beberape peraturan yang kudu elu lakuin kan? Nah katanye, entu emosi seneng muncul karena elu ngerasa usaha elu buat menangin undian kagak sia-sia, elu berhasil menangin undian, elu bisa dapetin hadiah dari entu undian, elu ngedapetin tujuan usaha elu yaitu menangin dan ngedapetin hadiah undian, serta elu ngerasa berhasil ngehadepin beragam kesulitan buat menangin entu undian. Intinye, elu ngerasa puas dan seneng bener deh kalo menangin undian. Soalnye selaen menang, elu juga dapet hadiahnye kan? Dan semua perasaaan seneng karena menang undian entu wajar!
Ngêdoain orang nyang udah mêninggal adalah kêwajiban bagi umat muslim. Apahlagi kalu nyang mêninggal dunia adalah orang-orang têrcinta kèk orang tua, sodara, atau bocah kandung. Ngêdêngêr kabar duka dari orang-orang têrdêkêt puguh ngêja kita sêdih. Kêilangan orang-orang têrdêkêt amat bêrat dirasain. Sêbaèknyah ontong tibang bêsêdih, tapi bêdoalah wayah ngêdêngêr kabar duka. Doa ngunjukin pêgimana kita sêbagè manusia tibang bisa bêpasrah diri ama ngênêrima kêputusan Allah. Wayah ngirim doa bagi orang nyang udah mêninggal, ontong lupa juga nyêbutin nama almarhum atau almarhumah. Tujuannyah biar danta doa onoh buat siapah. Buat lêbih kumplitnyah, êluh juga bisa nambahin nama baba di akhir nama orang nyang udah mêninggal. Nyok, kirimin mêrèka doa biar mêrèka di sonoh ditêrima amal ibadahnyah.
Elu punya suatu ketakutan yang jadi trauma elu? Elu pernah ngalamin sesuatu yang bener-bener bikin elu takut sampe trauma dan bahkan hal entu sampe sekarang akhirnye jadi fobianye elu? Layn pernah. Pas die masih kecil entu, enyak dan babehnye, kalo ngehukum die, die bakalan dikurung di kamar kosong atau gudang yang lampunye dimatiin. Karena waktu entu Layn bener-bener masih kecil, die kagak nyampe ke sakelar lampu buat nyalain. Kagak cuma entu, terakhir die dikurung di gudang atau di kamar kosong yang gelap, die pernah digigit laba-laba sampe sakit yang lumayan parah. Makanye Layn punya ketakutan yang jadi trauma terkait fobia gelap sama laba-laba.
Rex akuin, die emang bukan murid yang taat peraturan. Tapi kalo diomelin dan dihukum, die cuma nurutin aje, kagak ngebantah, apelagi nantang dan nyakitin gurunye. Tapi ade satu guru tuh yakng kayaknye dendam bener sama Rex. Tiap ketemu Rex die selalu melototin Rex. Tiap lagi ngajar, selalu nyari-nyari kesalahannye Rex. Seolah-olah kayak die lagi nyari kesempatan buat ngomelin dan hukum Rex, entu pikir Rex. Nah pas Rex telat masuk kelasnye karena sakit mules, entu guru langsung melototin dan gebuk Rex tanpa nanye ape pun. Jelas aje Rex marah karena dipukul. Rex yakin kalo dugaannye selama enih bener, entu guru emang kesel sama die.
Kate KPAI, bedasarkan data taun 2022, ade 226 kasus kekerasan pisik, temasuk di dalemnye perundungan, nyang dilakuin di kolaan. Ntu angka temasuk tinggi bangat, jadi butuh peratian penanggung jawab setempat. Korban-korbannye banyak nyang ampe kudu periksain diri ke psikolog ato psikiater, soalnye mereka ngalamin dampak nyang kagak-kagak, kek ampe nyakitin diri ndiri (self-harm) ato bahkan mo bunuh diri. Sebelon seekstrem ntu, korban-korban biasanye bakal narik diri dari pegaulan, sosial, ato keluarge. Prestasi mereka biasanye menurun gegara jadi kagak pokus belajar. Udeh gitu, ngikut juge rasa pecaye diri nyang melemah ampe bikin mereka kagak mao masup kola. Kasiannye lagih, mereka sering bangat ngerasa dirinye kagak beharge soalnye disiksa bae ame perundungnye.
Daristadi ngomongin soal rumah deket kebon atawa rawa. Rumah deket mana aja kalo bangunan kulem ama bangunan rumahnya cakep sebenernya aman. Rumah yang dibangun deket rawa itu kebanyakan kagak ngeroin pegimana kalo banyak serangga yang masuk. Lobang kulem yang semennya kagak kuat gampang pada gompal kalo disirapin aer yang keras kayak karbol. Kalo rumah deket rawa gitu udah pasti di tanah ada aja binatang kecil. Kalo nongol kudu disirapin begitu. Cuman sayangnya cairan begitu keras, jadi kudunya bangunan apalagi buat bagian selah-selah gitu pake semen yang kuat. Udah gitu milih posisi juga, jangan tapi pendek dari jalanan. Dua itu ngaruh banget biar kagak begidik ama ngedumel mulu liat serangga.
Hidup kaga hanya tentang bekerja aje atau belajar aje. Terkadang, kite butuh yang namanye refreshing dan berjalan-jalan sekadar bertemu orang baru atau ngeloneng sama temen lama yang udeh kaga ketemu sekian tahun, dengan kite ngeloneng sembari nyeruput minuman seger terus ngegares ganyeman yang ajib kite juga bisa sembari tukeran info satu sama lain. Kita mungkin akan merasa menyesalinye ketika tubuh mulai menua dan tak lagi kuat untuk traveling. Jadi, tak ada salahnye mumpung masih muda, apelagi anak laki dan ada uang lebih untuk luangkan waktunye sejenak untuk melihat dunia luar. Jangan lupa, kite perlu ingat bahwa hidup ntu harus dinikmati, jangan terlalu di bawa stress tapi di bawa santai aje.
Dudung Nahrawi, tukang ojèk asal Lampung bêruntung ngêdapêtin hadiah undian Bêrkah Ènèrgi Pêrtamina bêrupa montor Harley Davidson. Dudung nyang mêrupakan tukang ojèk ênih bilang bahwa diah ngêmilih bahan bakar Pêrtamax RON 92 pêranti bahan bakar montornyah. Wayah pêrtama kali ditèlpon panitia, diah kagèt campur ora pêrcaya. Wayah onoh diah lagi ngojèk. Baru pas ditèlpon nyang kêdua diah pêrcaya kalu bênêran dapêt hadiah Harley Davidson. Mênurutnyah, ênih berkah karna ngisi Pêrtamax. Pada kêsêmpêtan nyang sama, GM Pêrtamina MOR II Sumbagsel, Primarini, juga nyampèin aprèsiasinyah atas pilihan produk nyang dipakè Dudung sêlama bêkêndara. Primarini juga nyêbutin bahwa sèri Pêrtamax mêrupakan produk nyang têrbaèk buat mêsin kêndaraan nyang ngêja bêkêndara jadi lêbih kêrasan.
Sêlasa, 9 Agustus 2022 di lampu mèrah pêrtigaan Manahan, Solo, sêorang sopir ngêmudiin truk di bêlakang bus ama rombongan montor. Ujug-ujug ada mobil paspamprès nyang nyêlonong ngêlanggar lampu mèrah dari arah samping. Bus di dêpan udah liwat duluan, rombongan montor ngêklakson mobil onoh, tapi mobilnyah têtêp nèkat. Akhirnya, kêna bagian samping mobil truk. Karna ngêrasa kêtabrak, sopir truk ngênêpi. Mobil paspamprès onoh juga bêrênti. Wayah sopir truk turun, ada tiga orang dêngan sêragam dinêsnyah turun dari mobil dan langsung ngêgêbuk sopir truk ama dua kênèknyah. Abis ngêgêbukin, mêrèka baru ngomong minta ganti rugi. Sopir truk bilang "Pak, kalu sayah salah, sayah minta maap. Karang Bapak mao nahan apah go sayah kasih." Wayah sopir truk ngomong bêgonoh go masing baè ngêdapêt kêkêrasan pisik. Akhirnyah, SIM sopir truk diminta ama paspamprès.
Dulu jaman aye mah belom kaya sekarang kasus pembullyan kaga dapet perhatian nyang lebih. Dulu mah orang-orang masih anggep bully tuh sesuatu nyang enteng. Selama kaga nyakitin badan yaudah anak disuruh buat belajar kuat jadi tumbuh jadi anak nyang cengeng. Padahal pemikiran kaya gitu kan salah bemer ye, kalo mentalnye udeh kena trus jadi anak nyag tertutup kam butuh bantua psikolog buat nyembuhinnye. Kalo korbannye orang beduit, kalo anak orang nyang masih serba kekurangan juga kaga ngarti soal bully-bullyan gitu kan bisa fatal akibatnye. Emang kaga langsung keliatan akibatnye, cuma kite kaga tau pas tua die bisa tumbuh jadi orang kriminal atau malah bisa lebih parah jadi menyimpang idupnye.
Saksi èmang alat bukti, tapi saksi go adalah manusia, ora bisa disamain dêngan jênis alat bukti nyang laèn bêrupa barang amè sêbagènyah. Saksi sêbagè subjèk hukum ora tibang punya hak ama kêwajiban, tapi juga pêmangku kêpêntingan. Supaya kêtêrangan saksi punya pontên kêsaksian sêrta kêrosaan pêmbuktian, pêrlu dipêrartiin bêbêrapah pokok kêtêntuan nyang kudu dipênuhin ama sêorang saksi. Artinyah, supaya kêtêrangan saksi bisa dianggêp sah sêbagè alat bukti nyang punyè pontên kêrosaan pêmbuktian, pada prinsipnyah kudu mênuhin sarat sêbagè bêrikut. Pêrtama, saksi kudu hadir dalêm pêrsidangan. Kêdua, saksi wajib ngucapin sumpah atau janji. Kêtiga, saksi nêrangin apah nyang diah liat, apah nyang diah dêngêr, ama apah nyang diah alamin dêngan nyêbut dasar pêngêtauannyah.
Setelah kite liat, teryata banyak di Indonesia nyang milih hidup sendiri, tapi itu belon ade ape-apenye karna di Korea Selatan udeh ngalamin bencana demografis. Bencana ini tuh muncul karna warga Korea Selatan pada ogah buat kawin, mereka tuh biasa hiduo sendiri terus juga mandiri. Pemerintah Korea Selatan perkirain kalo negara ini tuh populasinye cuma 55 juta, cuma perkiraannye bakal terus turun di jadi 39 juta di taun 2067. Penduduk di kota maju malahan makin dikit, tapi dinegara berkembang malah makin banyak ye, coba aja bisa di sesuain dah tuh. Pan pemerintah kaga pusing karna kekurangan ama kelebihan penduduk. Mangkanye buat negara berkembang kite bikin tuh negara kite jadi negara maju dah biar kaga jauh ketinggalan.
Pada terapi pemaparan ntu, sensitivitas akan menurun jika die dipertemukannye dengan pemicu fobia die secara terus menerus. Lama kelamaan ntu tubuh, dan otak bakal merespon ketakutan tersebut, dan bakalan berusaha mengatasi, dan membiasakannye. Pemaparan secara bertahap, dan berkelanjutan lama-lama dapat mengurangi sensitivitas seseorang terhadap pemicu fobianye. Untuk membantu mengatasi fobia, penderita disarankannye ntu untuk melakukan meditasi sambil memberikannye sugesti pada diri sendiri, caranye, duduk yang nyaman, dan tenang, posisi duduk tegak, letakkan tangan di paha. Atur nafas sampai nafas teratur kurang lebih 1 menit. Tarik nafas dari hidung 4 hitungan, tahan 4 hitungan, hembuskan lewat mulut 4 hitungan. Lakukan meditasi ntu selama 10-15 menit sambil tanamkan dalam pikiran saya bisa mengatasinye, saya bakal baik-baik aje. Sebaiknye meditasi ntu dilakukannye setiap hari selama minimal 14 hari.
Sebagian kalo lulusan SMA punye arepan nyang gede biar dirinye lolos Seleksi Nasional Masuk Perguruan Tinggi Negeri (SNMPTN). Hal eni wajar bangat kalo inget tingkat persaingan tinggi bangat, apelagi kalo universitas negeri nyang ude kesohor seantero indonesia. Selaen belajar rutin, kite kudu nyiapin diri secara mental ame fisik buat maksimalin peluang lolosnye SNMPTN. arepan kalo ude beres sma selanjutnye die dapetin gawean terus dapet gaji nyang gede. Ude barangtentu hal eni wajar bangat, nginget kebutuhan kite makin tinggi. kaga cuman cuman  lulusan SMA, asal kite punya kebiasaan,tanggung jawab, arepan kite beres lulus SMA selanjutnye bakal bise dapet gawean sembari kuliah. Kedengerannye susah banget, Tapinye, kite bise ngelakuin bebarengan, asal dapet ngatur waktu.jujur, ulet, ame kudu jadi orang nyang punye sifat bekerja nyang ulet.
Pertama kali aye ketemu artis ntu ame Fadly nyang nyanyi diband Padi. Kite ketemu waktu ade acare di Makassar terusannye die ntu salah satu bintang tamunye. waktu ntu kite duduk di taman deket ame tempat acaranye diadain. die dateng ame nuntun emaknye, terus duduk di pager pendek nyang misahin taman ntu ame teras bangunan. gayanye sopan bangat, minta jalan layaknye orang Bugis pade umumnye, kalo orang Bugis nyebutin mattabe'-tabe'. pas emaknye ude duduk, dia ngedeketin kite nyang lagi duduk ngelingkar di atas rumput. die nyalamin kite sembari menyebutin namenye, "Fadly,". Kite saling ngeliatin, dalem ati aye ngucap, "Lah? kite juge tau". pegimane juge, remaja tahun 90an ame awal 2000an, ude barang tentu tau segimane terkenalnye band Padi ame Fadly buat posisi penyanyinye.
Buat lakik nih aye ingetin mah jangan ampe liat istri repot malah kaya orang kaga mao tau. Kalo emang mao ngajak orok naek kendaraan umum jangan diem bae ngeliat istrinye kerepotan. Jangan malah jijik kalo tiba-tiba anaknye mabok kendaraan. Namanye bayi kan belon bisa bilang tuh ape nyang die rasain, tau-tau muntah bae, jadi kalo liat hal begitu harus tanggap supaya orang sekitar kaga kebauan trus istri juga kaga kerepotan. Namanye kite pake kendaraan umum mah harus tanggung resiko buat sama-sama bikin orang nyaman. Jangam egois minta dingertiin trus bikin orang laen keganggu, eh giliran ditegor malah marah tuh jangan ampe egois begitu.
Pêrnahkah êluh ngêliat banyak coro di rumah êluh pada malêm ari? Coro ora aktip pada têngari bolong ama tibang nyari sumbêr gêgarêsan malêm ari. Ênih karna coro têrmasup sêbagè hama atau hèwan nokturnal. Pada têngari bolong coro bakal ngabisin sêbagian gêdé waktu mêrèka buat ngasoh di têmpat-têmpat nyang gêlap, angêt, ama cêndêrung ngindarin aksès cahaya masup. Cêlah ama rêtakan mêrupakan têmpat ngumpêtnyah nyang paling coro dêmênin. Têmpat sêpêrti ênih nyajiin ruangan nyang sêmpit ama juga ngasih rasa aman sêkaligus kêrasan karna sulit buat didètèksi ama manusia. Sêlaèn onoh, cêlah ama rêtakan go mêrupakan têmpat bêsarang ama bêkêmbang biak nyang paling umum bagi coro di rumah.
Apah nyang kudu dilakuin kalu ngêdapêt ancêman pênyêbaran poto atau pidio pribadi? Hal pêrtama nyang pênting buat dilakuin adalah ngêdokumèntasiin sêmuah hal sêcara dêtail. Dokumèn onoh kudu dikêja dêngan kronologis sêhingga bisa ngêbantu prosès pêlaporan ama pêngusutan pada pihak bêrwênang. Kêdua, pantau ama pontên situasi nyang lagi diadêpin sêrta putusin nyang paling baèk ama aman buat dilakuin diri êluh. Kêtiga, cari tau indipidu, lêmbaga, organisasi, atau institusi têpêrcaya nyang bisa sigrah ngasih bantuan têrdêkêt dari lokasi tinggal, sêpêrti bantuan pêndampingan hukum liwat LBH (Lêmbaga Bantuan Hukum), pêndampingan psikologis sêperti layanan konsêling, sêrta bantuan têrkait kêamanan digital. Kêêmpat, laporin ama blokir pêlaku. Komnas Pêrêmpuan juga udah nyêdiain saluran khusus pêngaduan liwat tèlpon di 021-3903963 ama 021-80305399 atau liwat surèl kê mail@komnasperempuan.go.id.
Kabar baèk buat Swinging Friends, pênggêmar Mocca. Mêrèka bakal ngêgêlar konsèr pêrdananyah di dunia pirtual mètamêsta pada 23 April 2022 jêm 16.00 WIB. Konsèr ênih ora dipungut biaya alias gratis. Pêgimana caranyah? Pêrtama, buka laman NEAR Wallet Testnet. Êluh bisa saba https://wallet.testnet.near.org/ buat ngêbuka laman NEAR Wallet Testnet. Abis onoh kêja akun NEAR Wallet Testnet. Bêrikutnyah, pêsên nama akun ama pilihan mètodê pêripikasi. Têntuin juga nama akunluh, têrus pilih mètodê pèripikasi. Têrakhir, buka laman Mocca Paras City, abis onoh saba laman https://mocca.paras.city/. Masup dah dêngan akun NEAR Wallet Testnet. Udah, êluh bêrhasil masup kê dunia mètamêstanyah Mocca dan siap nonton konsèrnyah di sonoh.
Pas aye masih bocah, aye pernah ngalamin sakit batuk yang kagak berhenti sampe akhirnye aye sakit perut. Entu batuk yang dialamin aye bener-bener kagak berhenti dan karena entu lah akhirnye perut aye kayak ketarik-tarik gitu. Akibat batuk yang terus-menerus dan akhirnye perut aye ketarik terus-terusan juga, akhirnye aye ngerasa sakit bener perutnye aye sampe kayak melintir gitu. Semaleman aye susah tidur karena kesakitan. Pas di bawa periksa ke rumah sakit, tapi yang di-rontgen dua kali malah paru-parunye aye. Nah pas diperiksa lebih lanjut sama dokter di rumah sakit laen, kayak di-USG dan ditanyain segala macemnye, akhirnye aye dapet diagnosis kalo aye sakit usus buntu. Karena vonis entu aye kaget dan takut karena kudu dioperasi.
Kondisi rumah pas ade anak sekarang makin kite perhatiin, jalan buat naek ke tangga udeh kite tutup pager besi. Perabotan-perabotan kaca udeh mulai kite singkirin karna takut tuh nanti kesenggol trus nibanin anak. Jalan mao ke dapur ama keluar gerbang kite udeh tutup ama pintu pager, pan takutnye kite kaga sengaja meleng abis dah tuh anak keluar rumah ama ngacak-ngacak dapur. Lemari-lemari udeh kite kunciin, karna pan emang anak balita pan apa bae diacak-acak jadi takut tuh maenin barang nyang bahaya. Lebih sering beberes karna takut ade benda-benda kecil ditemuin ama anak trus maen makan-makan aja dah tuh, pan bahaya bisa kelolodan. Pokoknye semua di rumah udeh dibuat seaman mungkin, tapi tetep juga masih kite awasin.
Ade ipar aye emang bener-bener sedih karna di tolak di universita negeri ama swasta, nah biar die juga kaga depresi mending kite kasih tau hal-hal nyang bikin die kaga kepikiran trus ama kegagalanannye. Pertama, aye suruh die buat isi waktu luang ama hobi die. Kedua, aye suruh die rubah cara belajar jadi biar kaga sestres nanti jaddi belajar mulu jadi rubah aja jamnye di jam-jam nyang kalo belajar cepet nangkep. Ketiga, kalo udeh dirasa mumet bisa relaksasi dengan dengerin musik. Keempat, aye suruh die lebih giat buat deketin diri ama Tuhan, karna pan rejeki kite tuh udeh ada nyanga tur juga ya, jadi setelah berusaha kite serahin lagi ama Tuhan.
Kondisi ini adalah salah satu tipe gangguan kecemasan. Kite mungkin kagak akan mengalami gejala ape pun sampai kite melakukan kontak dengan objek yang membuat kite ketakutan. Beberape gejala dari kondisi ntu adalah perasaan cemas yang ringan hingga serangan panik yang menyeluruh. Umumnye, semakin dekat kite dengan objek yang kite takuti, semakin besar pula phobia yang kite rasakan. Gejala-gejala dari fobia adalah, perasaan takut atau cemas yang berlebihan, perasaan ntu biasanye kagak masuk akal, dan persisten, dipicu oleh objek, aktivitas, atau situasi tertentu, perasaan kagak rasional atau kagak proporsional, munculnye perasaan yang kagak sesuai dengan ancaman sebenernye alias kagak masuk akal, sering menghindari objek, aktivitas, atau situasi pemicu dari kondisi ini, sadar bahwa ketakutan yang dimiliki terlalu berlebihan. Kagak jarang, orang yang memiliki fobia merasa malu dengan gejala yang dialami. Untuk menghindari gejala kecemasan atau perasaan malu, kite akan berusaha menghindari pemicunye.
Aeris punya pacar namanye Orlando. Setelah Aeris dan Orlando udeh pacaran selama beberape bulan, mereka akhirnye nyoba pacaran sambil hang out bareng temen-temennye mereka. Aeris ketemu temen-temennye Orlando, pun Orlando ketemu temen-temennye Aeris. Nah salah satu temennye Orlando entu ade yang karakternye mirip Orlando. Namanye Delvan. Saat entu, mereka saling tukeran nomor ponsel. Karena karakternye mirip Orlando, Aeris jadi penasaran dan chat Delvano. Mereka pun jadi makin sering chatting. Makin lama, mereka makin sering ketemu kagak cuma pas ramean bareng Orlando aje, tapi berduaan doang. Makin lama, Aeris pun akhirnye selingkuh sama Delvano. Pas tau entu, jelas aje Orlando marah bener. Die marah karena diselingkuhin pacarnye dan dikhianatin sahabatnye.
Merasa seseorang kagak adil merupakan suatu perasaan yang udeh umum sering banget terjadi di setiap hubungan manusia. Memberi dan mendapat kagak harus dalam bentuk material. Hal ntu juga bisa dirasakannye dalam bentuk kurang apresiasi. Sebagai contoh, suami yang bekerja seharian untuk keluarga, ditambah dengan stress kerja, mungkin mengharapkannye istri untuk menyiapkannye teh hangat dan menemani makan malam. Tapi ketika sampai di rumah, istri malah tertidur dengan cucian dapur yang menumpuk. Kejadian ntu semuanye dapat membuat suami gedek, dan marah-marah kepada istri. Suami merasa sudah bekerja keras hingga lelah, namun istri kok malah enak-enak tidur dan tidak melakukan tanggung jawab sebagai istri dan ibu rumah tangga.
Aliran sungai yang tadinye ntu kering, langsung dipenuhi sampah yang seabrek-abrek, dan warga yang melihat kejadian ntu tersebut, langsung terkejut. Dan pade komentar sambil kaget dah tuh ini air yang keluar gila cepat bener ntu video, astagfirullah aladzim ini gila, sampah gila sekali, teriak seorang warga dalam video tersebut. Pade geli jijik sudah gabisa digambarkan lagi gedeknye kaya ape. Saking terkejutnye, bahkan warga lainnye menyebut sampah yang tergulung oleh saluran air ntu tersebut seperti tsunami. Sampah ntu tersebut seperti lautan sampah, tsunami. Sungai ntu yang dipenuhi sampah, tepat berada di depan rumah milik warga. Menurutnye ntu warga terkejut melihat tumpukan sampah yang digulung oleh aliran air. Aye ngelihat dari kejauhan ntu sampahnye tergulung air, selain ntu mengeluarkan bau kaga enak. Menurutnye, warga terkejut karena pada sore ntu cuaca panas, dan tiba-tiba tumpukan sampah tergulung oleh aliran air di sungai ntu muncul.
Baru-baru ntu, Prilly Latuconsina menceritakan salah satu kejadian yang memalukannye ntu dalam hidupnye. Waktu ntu die pernah salah masuk ke toilet khusus pria. Hal ntu diceritakannye sama Prilly saat menjadi bintang tamu di YouTube channel Luna Maya. Menurut Prilly, dirinye memang kagak sadar hingga salah masuk ke toilet khusus pria. "Jadi aye di acara mau ngisi acara gitu, terus aye kebelet mau ke toilet. Aye kan saking udeh kesenangan gitu kayak ‘Wah ke toilet dulu ya’ terus aye malah masuk ke toilet cowok," kata Prilly Latuconsina. Saat masuk ke toilet, perempuan 23 tahun ntu langsung histeris. Para pria yang sedang berada di toilet pun langsung terkejut melihat sosok cewek ntu. "Dan cowoknye pacaranye ntu juga lagi pipis. Terus die teriak ‘sorry,sorry,sorry’.
Punya orong èmang nyênêngin, apahlagi wayah ngêliat tingkah polahnyah nyang kocak. Dalêm périodê usia onoh, pêncêrnaan buah ati masing dalêm masa pêngênalan sêhingga ora jarang diah ngalamin muntah. Kalu orok gumoh, mao ora mao kudu sigrah dirêsikin biar ora dikêrubungin lalêr nyang ngakibatin nongolnyah pêrmasalahan baru. Ora pêrlu ngêrasa jêmbêr karna prosès ngêrêsikinnyah amat sêdêrhana. Êluh tibang pêrlu ngêgunain kaèn bêrbahan polimèr sêpêrti kanèbo atau mèrêk laèn nyang praktis digunain pêranti ngêrêsikin muntah. Kaèn jênis ênih punya daya sêrêp tinggi sêhingga dêngan sêkali usap, caèran muntahan bisa kêsêrêp sêmpurna sêkaligus ngêja kotoran muntahan nèmplok. Bilês dêngan aèr rêsik kaèn onoh ama lakuin kêmbali pêrêsikan biar hasilnyah maksimal. Êluh puguh bisa!
Saat sedang membersihkannye ntu sungai yang penuh sampah kotor ntu, die mendapatkannye berbagai macam bentuk sampah. Mulai dari baju, plastik, rangka kayu, bambu, pecahan kaca, hingga tanaman. Semua sampah-sampah tersebut lantas langsung dimasukkannye ke karung yang telah die bawa. Setelah membersihkan semua sampah ntu di sungai, perjuangan pemuda untuk membersihkan sampah belum selesai. Die harus berjuang mengangkat karung-karung yang cukup berat ntu naik ke atas. Perjuangan yang berat ntu membuahkannye hasil. Sungai yang sebelumnye penuh dengan tumpukan sampah, kini udeh bersih tanpa adanye sampah sama sekali. Hal ntu tentunye membuat pemuda tersebut senang. "Udeh bersih hayuk renang," ujar si pemuda.
Aye punya pengalaman menyenangkan pas menjelang kelulusannye aye. Pas entu, sehari sebelom yudisium, dosen aye ngasitau aye buat nyiapin pidato. Aye heran, kenape aye kudu pidato? Aye yang belom pernah pidato pun gugup karena bakalan pidato di acara formal. Tapi selaen gugup, sebenernye aye seneng juga karena entu bakalan jadi pengalaman pertamanye aye buat pidato. Nah terus pas besokannye, pas hari yudisium, mulai deh tuh diumumin segala macem penghargaan. Ternyata, aye menang sebagai mahasiswa terbaik dengan IPK tertinggi. Aye kaget dong. Soalnye walaupun selama ini nilai aye bagus, tapi banyak temen-temen aye yang menurut aye lebih ambisius dan layak buat dapet IPK tertinggi. Aye pun disuruh maju dan pidato. Pas entu aye seneng bener karena ternyata usaha aye yang berdasarkan rasa tanggungg jawab sebagai pelajar, dapet entu penghargaan tertinggi di antara penghargaan laennye. Entu bener-bener jadi pengalaman aye yang nyenengin banget.
Dalêm pèsta pêrkawinan di India, udah ngêjadi tradisi buat nyajiin gêgarêsan nyang disêbut roti tandoori. Hidangan ênih bêrupa roti nyang dipanggang ngêgunain opên. Sêbuah pèsta pêrkawinan nyang bêrlangsung di Aroma Garden, Meerut, India, nyajiin gêgarêsan onoh. Pêmilik acara go nyêrtain koki pêranti nyiapin roti tandoori langsung kêpada tamu. Tapi, ada aksi jêmbêr nyang dilakuin olèh koki onoh. Diah kêdapêtan ngêludahin roti tandoori nyang bakal disajiin buat tamu. Koki onoh tampak ngulènin adonan ampè bêbêntuk pipih. Sêudah onoh, sang koki langsung ngêludahin sêbêlon akhirnyah ngêmasupin kê dalêm tadoor atau opên. Alêsan diah ngêlakuin onoh karna êmpêt dêngan pêlanggannyah nyang kêbangêtan rècèt. Bukan tibang jêmbêr, tapi go ngêbahayain kêsèhatan karna adanyah pandêmi Covid-19 nyang bisa nular liwat ludah. Untungnyah têrsangka udah ditangkêp olèh polisi Meerut. Diah dihukum sêoranyah sêlama tiga taun.
Selaen bau, beraer, ame jadi sarangnye kuman dan bakteri, sampah juge jadi tempat ngaso terbaenye koloni lalet. Atu sampah aje bise ngundang beberape biji lalet, apelagi kalo ade tumpukan sampah. Bise-bise lalet bekoloni di sonoh gegara emang ntu tempat paporipnye. Sampah nyang betumpuk, kalo di liat doang aje bise bikin jijik, apelagi kalo ditambah ame lalet nyang betebangan ke sonoh ke marih. Makin keliatan joroknye. Kagak lupe dan kudu selalu diinget juge kalo lalet enih bise jadi sumber penyakit. Jadi, ngerase jijik ame tumpukan sampah dan lalet-lalet nyang idup di sonoh, jadi hal normal nyang ampir semue orang rasain. Kalo bise ngeindar dari ntu tumpukan sampah, baenye ngindar. Jan lupe bebersih badan abis ntu buat ngilangin kuman ato bakteri nyang kagak sengaje keikut.
Lantaran kagak terima usaha restonye diminta tutup, seorang pemilik restoran nekat melakukan aksi arogan terhadap petugas Satpol PP. Aksi pemilik restoran yang menantang, dan menggertak akan menembak Satpol PP itu beredar di media sosial dalam format video berdurasi 3,25 detik. Kagak hanya ntu, pria yang mengaku purnawirawan polisi itu bahkan mengklaim keluarga seorang Kapolda. Peristiwa ntu terjadi di sebuah restoran di kawasan Bekasi, Jawa Barat. Petugas Satpol PP mempermasalahkannye restoran tersebut yang belum tutup melewati jam operasional yang diperbolehkan. Dia malah marah-marah dan memaki petugas dengan nada tinggi. Pria ntu justru menyebut petugas Satpol PP telah mengacak-acak tempat usahanye, dan mengusir petugas tersebut sambil memakinye.
Ada seorang bocah yang baru lulus sekolah menengah ke atas mau masuk kuliah yang sampe stress banget kaga keterima masuk di perguruan tinggi negeri. Die stress gegara die ngerasa udeh rajin belajar eh tapinye kaga lolos. Baik yang secara undangan dari jalur rapot die kaga lolos, terus die akhirnye mau ngikut tes tulis untuk ujian masuk kuliah. Die belajar bener-bener banget, tapi takdir Allah berkata lain, die kaga lolos ujian. Akhirnye die katanye mau ikut kelas Ronin aje les gitu, jadi setahun ga kuliah karena penasaran mau kuliah di negeri. Tapi akhirnye die jadi kaya stress terus malah ngurung dirinye menjauh dari dunia sosial.
Saat ini udeh beragam bener dah segala bentuk ganyeman. Dari yang bentukan ganyeman berat ampe yang ringan, bener-bener beraneka ragam banget dah. Seabrek rumah makan atau tempat-tempat ganyeman buat ngemil-ngemil aje ada. Di dunia maya pun juga sekarang seabrek ganyeman di jualin, jadi orang-orang kaga usah repot-repot kemane-mane tinggal tunggu di rumah, ntu ganyeman nyampe dah. Ada ganyeman yang ajib bener namanye choux yummyfood by fatma, nah ntu jualan die menang dapet penghargaan pemasaran terbaik, dan die girang banget karena menang atas hasil kerja kerasnye. Ntu ganyeman ajibnye luar biasa, kalo ngegaresin ntu ganyeman rasanye kaga cukup satu aje gitu ngegaresnye gasadar aje gitu ngeganyemnye.
Dilingkungan rumah aye tuh banyaj banget kucing liar, bukan kaga ade sebab soalnye banyak anak kosan di rumah tuh nyang demen ama kucing tapi demen doang kaga diurusin. Jadi, kalo buang kotoran tuh sembarangan bae, kaga peduli tuh dimana tempatnye tapi pasti banyak kotoran kucing ditempat nyang ada pasirnye dikit. Kaya di atep rumah Ncing aye contohnye, kan tuh tempat sering buat jemur Nyak nyang punya usaha laundry. Cuman kalo lagi jemur tuh suka nginjek kotoran kucing karna saking banyaknye. Ade nyang ngajarin buat taburin lada di tempat die biasa buang kotoran, eh bener tuh kucing kaga pernah balik-balik lagi.
Melalui hari-hari setelah kepergiannye orang yang kite sayang bener-bener kaga gampang. Butuh waktu yang kaga sebentar, apelagi kalo keluarga ntu deket banget sama kite. Kite harus perbanyak kegiatan di luaran sana, sebisa mungkin jangan menyendiri kite harus di lingkungan yang rame, harus bergaul dengan bejibun orang, dengan demikian kite bisa mengurangin sedikit rasa sedih kite karena di tinggal oleh orang tersayang. Meskipun kaga bisa lupain, minimal, mengurani rasa sedih kite dengan sering-sering kumpul sama banyak orang. Banyakkin aktivitas, perluas pertemanan itu semua kayanya bisa ngebantu buat hati yang sedang terluka karena kesedihan ditinggal oleh orang terkasih. Upaya ntu semuanye harus diiringi doa, karena sebenernye kasian juga sama orang yang udeh meninggal kalo kite tangisin terus.
Saat melakukan perjalanan pulang kampung untuk mudik ntu, sengaja memilih keluar Tol Ciawi demi menghindari kemacetan. Tetapi rencananye kite kagak berhasil, sebab mobil yang di tumpangi justru kagak bergerak sama sekali selama lima jam setelah keluar Tol Ciawi menuju Puncak. "Saya sengaja keluar Tol Ciawi karena memilih lewat jalan kampung pas keluar Tol Ciawi. Ternyata sama aje arah ke jalan kampungnya stuck 5 jam sampai masuk ke jalan kampung," ujarnya. Total terjebak dalam kemacetan selama 12 jam. Indri mengaku baru pertama kali mengalami macet parah hingga terjebak belasan jam. Die bahkan sempat ingin memutar balik untuk kembali ke Jakarta. Berbagai perasaan tercampur, dari mulai kesal, marah, lapar hingga mengantuk sepanjang perjalanan. Die kemudian meminta pemerintah setempat memperketat lagi aturan ganjil-genap saat libur panjang seperti ini. Hal ntu agar kemacetan parah tak terulang. "Pesannye saya sebagai warga asli Puncak supaya jalur Puncak di saat long weekend bisa lebih diperketat lagi atur ganjil-genap dengan tertib dan tetap berlaku, karena saya ke Puncak bukan untuk liburan, tapi untuk pulkam."
Orang tua aye bisa marah banget karna luka aye tuh lumanyan parah di bagian muka. Mata merah trus bengkak. Pelipis kanan tuh bocel karna kena besi di papan jalan. Trus bibir aye tuh jeding ampe gede banget. Mata aye udeh sembab soalnye nangis karna nahan sakit. Pokoknye di bagian muka tuh udeh pada lebam dah udeh kaga berbentuk muka. Serem banget kalo aye inget-inget. Untungnye kaga ampe kena biji mata, kalo iya mah bisa pecah kalo kena bagian besi papan jalan. Kalo orang nyang mukulnmah kaga ngapa-ngapa. Walaupun di bales papan nyangbaye buat mukul dari kayu jadinkaga bahaya. Kalo papan nyang buat die mukul kan dari kaca jadi aye abis babak belur dah dibuatnye.
Abis kita ngasih waktu buat orang yang trauma. Kita kasih jia kesempatan buat cerita. Kalo jia kagak mau cerita, bilangin kalo jia bisa ceritain rasa ngerinya, rasa sedihnya, asa kuatirnya, ke orang yang dia yakinin. Jia bisa ceritain ke karabat atawa temen deketnya. Cerita bisa bikin perasaannya jadi lebih plong. Lebih baek lagi. Abis cerita, banyak cari kesempatan buat menghibur diri. Orang yang trauma ama bencana alam juga kudu bisa ngurangin ngeliat berita atawa internet. Kadang diunjukkin terus osal berita yang sama soal bencana itu, bikin persaan makin was-was, lantaran mangkin kepikiran. Informasi yang diterima dari internet juga kadang ada yang dilebih-lebihin yang malah cuman nambah panik atawa ngeri aja.
Perasaan elu pas ngeliat toilet jorok gimane? Posisinye entu, elu bener-bener butuh make toilet, tapi toiletnye entu bener-bener jorok. Elu pernah kagak? Nah aye pernah. Jadi biasanye, toilet di rumah ataupun kampus aye entu bersih. Walaupun kagak elit kayak di mall gede, tapi bersih dah intinye. Nah pas entu, aye lagi kemping. Karena udaranye dingin, kagak lamaan sampe di lokasi, aye kebelet pipis. Tapi nyatanye pas aye ke toilet temennye aye, entu toilet bener-bener bikin aye jijik. Tau kagak kenape aye jijik bener? Soalnye entu toilet bener-bener banyak bercak-bercak item dan ijo. Wajar aje kan aye jijik karena toiletnye emang jorok bener? Nah makanye elu kalo mau kemping, mendingan survei dulu deh tempatnye biar nemuin toilet yang setidaknye kagak berlumut di bagian gayung dan embernye.
Rasa ora pêrcaya bahwa pasangannyah bêsêlingkuh nimbulin rasa kêcèwa nyang gêdé. Rasa kêcèwa nyang gêdè sêlanjutnyah ngalamin èskalasi sêdêmikian rupa sêhingga indipidu nyang bêrsangkutan ora mampu lagi ngatasinnyah. Diah ngêrasa kêcèwa atas kêorabêrdayaannyah ênih dan nimbulin amarah di dalêm dirinyah. Amarah onoh diarahin pada bêrbagè pihak, di antaranyah bêrikut. Pêrtama, sèwot ama pasangan nyang udah ingkar janji. Kêdua, sèwot ama pihak kêtiga sêbagè pêlaksana têrjadinyah pêrsêlingkuhan. Kêtiga, sèwot ama lingkungan sosial nyang dianggêpnyah ngasih dukungan atas têrlaksananyah pêrsêlingkuhan. Kêêmpat, bahkan ora jarang sèwot ama sêmêsta alam sêkaligus Nyang Maha Kuasa karna nganggêp udah ditimpain bêban nyang dêmikian bêrat buat ditanggungnyah. Kêlima, sèwot ama diri dèwèk karna kêmudian diah montên dirinyah sêbagè indipidu nyang udah gagal ngêbina kêlangsungan pêrkawinan.
Aye pikir kan zaman sekola tuh udeh seru, cuma teryata lebih seru lagi pas kuliah. Nah, zaman kuliah tuh aye kebeneran pacaran jarak jauh. Jadi jarang ketemu, kebeneran tuh si pacar bilang kaga bisa pulang buat nemuin. Emang si dalem hati sedikit kecewa soalnye pan ite ngarepin tuh namanye dikasih kejutan biar kaya orang-orang. Trus pas lagi ada acara kampus, tiba-tiba temen aye nyetel stop motion gitu, teryata pacar aye tuh bikin video singkat buat ngucapin selamat ulang taun dari temen-temen aye. Trus abis video disetel die dateng dari belakang buat buat ngasih kuenye. Kaget banget dah kaga nyangka bisa dibikin kaya gitu ama pacar.
Hilang nafsu ngegares, seabrek penjual ganyeman yang ketahuan menginjak hingga mengolah ganyeman yang mereka jual dengan kaki kotor. Mulai dari roti sampai bihun. Mengolah ganyeman tentunye ntu harus higienis, dan kebersihannye ntu terjaga agar terhindar dari bakteri sampai virus yang bisa menempel di ganyeman. Tapi rupanye hal ntu kagak terlalu diperdulikannye lagi bagi sebagian penjual ganyeman yang asal-asalan dalam mengolah ganyemannye mereka. Secara kagak sengaja aksi mereka mengolah, atau menginjak ganyeman menggunakannye kaki ntu membuat resah para pembeli. Bejibun orang ntu pade yang khawatir tentang kebersihan ganyeman yang mereka beli di restoran hingga tempat makan kaki lima. Seperti aksi ekstrem para penjual roti di India yang ketahuan menginjak hingga meludahi roti yang akan mereka sajikan ke pengunjung. Kemudian ada aksi sembarangan dari penjual daging, yang memotong daging-daging untuk ganyeman dengan kakinye, ntu semuanye tentulah sangat menjijikan.
Jatoh di têmpat umum mungkin mêrupakan hal nyang paling ngêjêngahin bagi sêbagian orang. Mêrèka lêbih bêpikir pèngèn ditaro manè mukè dibandingin rasè nyêri nyang dihasilin sêudèh jatoh. Mênurut mêrèka, rasè nyêri pisik akibat jatoh kagak sêbêrapè dibanding rasè jêngah karna dikêtawèin orang. Orang-orang nyang ngêmilikin sipat jêngah sêcarè naluri dalêm dirinyè nyadarin bahwa dirinyè kurang dibandingin orang laèn. Bagi êlu nyang ngêmilikin tingkat rasè jêngah nyang tinggi, nyok sigrah kurangin rasè jêngah êlu. Sipat jêngah tumannyè ngêjè sêsêorang kêilangan kêsêmpêtan, kurang ngêdapêt kêsênêngan, amè kêkucil dari hubungan sosial. Tapi, bagi êlu nyang ngêmilikin sipat jêngah nyang tinggi, kagak pêrlu bêkêcit ati karna padè dasarnyè adè banyak carè pêranti ngusir jauh-jauh sipat nyang ngêrugiin êni!
Kêjadian ngêjêngahin nimpè pêmbawè program bêritè ABC News, Will Reeve. Diè kêtangkêp kamèra ngêlakuin siaran bêritè tanpè ngêgunèin cêlanè panjang wayah ngêbawèin program Good Morning America dêngan sègèn têntang apotik masa dêpan. Posisinyè wayah ntu lagi bêgawè dari rumèh karna pandêmi. Wayah bêgawè di studio atau kantor, parè pêmbawè bêritè tumannyè ngêjalanin siaran dêngan duduk di bêlakang mèja sêhinggè bagian bawèh awak kagak kêliatan. Mêrèka bisè kêliatan propèsional amè pormal di layar kacè lantaran juru kamèra tibang nyèntêr bagian awak atas mêrèka. Khusus kasus Reeve, bêgawè dari rumèh ngêjè dirinyè jadi juru kamèra dadakan. Posisi kamèra nyang salèh padè akhirnyè ngêjè awak bagian bawèh Reeve kêliatan amè suènyè wayah diè kagak makè cêlanè panjang. Reeve akhirnyè angkat bicarè liwat mèdiè sosial Twitter. Diè sêkaligus ngêklaripikasi bahwa kagak tibang ngêgunèin cêlanè dalêm wayah siaran, tapi makè cêlanè pèndèk.
Kadang ade perasaan sdih kalo mikirin perjuangan ane sampe bisa ke tahap sekarang eni, soalnye kagak gampang banget, nyang mane aye bisa lulus kuliah sampe dapet nilai maksimal atawa cumlaude ntu hasil nyang kaga gampang, kalo dibanding ame temen nyang laen, nyang kalo pas ade kebutuhan buat kuliahnye gampang tinggal minta ame kolotnye, nah kalo aye kalo ade kebutuhan make kudu mikir dulu pegimane buat dapetinnye, masalah buat bayar uang semesteran aje puyengnye kadang ampe kudu muter otak kudu usaha apaan lagi biar kagak sampe nunggak tu uang semesteran aye. tapinye alhamdulillah kaga lebih dari 4 taon aye bise ngeberesin kuliah di salah satu kampus swasta islam di Jakarte dengan mulus kagak ade hambatan nyang berat amat.
Jun entu punya segambreng kegiatan. Padahal sehari entu cuma 24 jam, tapi die kuliah, nugas, organisasi, kerja, dan bahkan kadang ikut olimpiade. Jangan lupa juga Jun sering dimintain tolong buat ngajarin temen-temen mahasiswanye ataupun mahasiswa S1. Entu semua ade kalanye Jun lakuin selama 1 hari. Jun seneng ngelakuin semuanye, tapi entu semua nguras pikiran dan energi. Belom lagi kalo ade orang resek. Nah kalo udeh kecapekan walaupun semuanye dilakuin dengan seneng, ade kalanye Jun marah tanpa sebab. Hal entu bisa aje karena die kecapekan dan ade pemicunye gitu kan? Nah nyok makenye jangan terlalu capek! Supaye elu tetep sehat ye!
Banyak alêsan ngapah kita gampang sèwot tanpa sêbab. Mungkin êluh ngêrasa kêlêlahan, strès, atau bahkan lapar. Mêski kêdêngêr amat sêdêrhana, rasa lapar nyang kita alamin têrnyata bisa ngêja kita lêbih sêring sèwot. Hal ênih puguh bakal lêbih sêring ngêja êluh ngêgêntak sêsêorang atau ngêluapin èmosi têradêp orang-orang sêkitar. Rasa lapar bisa ngêrobah sêsêorang ngêjadi amat èmosional. Ênih karna rasa lapar bisa nimbulin strès, kêcêmasan, ama kêgêlisahan nyang bêrujung pada amarah. Soalnyah, sinyal lapar nyang dikirim otak bakal ngêrangsang pêlêpasan hormon adrènalin kortisol nyang ngêja êluh sulit buat ngêndaliin èmosi wayah lapar. Kalu êluh sêring sèwot tanpa sêbab, bisa jadi karna êluh lapar. Olèh karna onoh, coba dah atur waktu madang êluh biar amarahluh go bisa kêkontrol.
Bagi bêbêrapah orang, kêntut di dêpan gacoan bisa ngêjadi hal nyang ngêjêngahin. Tapi, wadon ênih malah apès karna nahan kêntut di dêpan gacoannyah. Wadon bêrnama Viviane de Queiroz Pereira onoh adalah sêorang pênyanyi asal Brasil. Wadon nyang akrab disapa Pocah onoh ngêrasa ora kêrasan kêntut di dêpan gacoannyah. Karna jêngah, Pocah ngêmilih buat nahan kêntut. Tapi, pênyanyi 27 taun onoh bêrakhir dilariin kê rumah sakit. Sêudah insidèn nahan kêntut, Pocah go ngasih saran biar orang laèn ora jêngah nahan kêntut di dêpan gacoan. Pocah ngêrasa lêbih jêngah wayah kudu masup rumah sakit akibat nahan kêntut. Para wadon, ontong jêngah kêntut di dêpan gacoanluh, yak. Nyang bênêr-bênêr ngêjêngahin adalah masup rumah sakit karna didiagnosis nahan kêntut!
Tingkat emosi tiap orang memang berbeda-beda. Ada orang yang bisa mengendalikannye emosinye dengan baik, tetapi ada juga orang yang gampang marah atau tersulut emosinye. Marah sebenernye adalah emosi yang normal, sama halnye seperti menangis atau tertawa. Namun, bila kamu mudah sekali marah, bahkan tanpa sebab, kondisi ntu kagak hanya dapat berdampak buruk bagi orang-orang di sekitar kamu, tetapi marah tanpa sebab juga bisa menjadi pertanda dari kondisi kesehatan tertentu. Seseorang marah biasanye disebabkan oleh berbagai hal, misalnye karena tersinggung, merasa tidak adil, kecewa, dan sebagainye. Namun, beberapa kondisi kesehatan tertentu kadang-kadang bisa memicu seseorang untuk marah walaupun kagak ada penyebabnye.
Wayah êlu keluar rumah, êlu bisè saja kagak sengaja bertemu dêngan orang laèn nyang ngêgunèin pakaian serupa dêngan êlu. Pastinya, momen seperti êni bakal ngêjè êlu jêngah, seperti sebuah video nyang pernah viral di TikTok, yakni seorang wadon kagak sengaja bertemu wadon laèn nyang makè pakaian serupa dari ujung kepala ampè kakinya. Kalo diperhatikan, keduanya samè-samè ngêgunèin jilbab hitam. Lalu, warna swètêr mêrèka jugè samè, yakni ungu muda. Bêlon lagi celana jin nyang dikenakan gè hampir mirip. Tentu saja mêrèka berdua langsung merasa jêngah wayah berpapasan. Karna pakaian mêrèka samè persis dari ujung kepala ampè kaki, seketika orang-orang di sekitarnya gè menoleh amè mengira kalo mêrèka adalah saudara.
Buat ngadepin rase takut pas dirundung emang butuh dukungan orang laen. Bakal susah kalo jalan ndiri. Prinsip enih nyang kudu dipegang semue orang, mao ntu korban ato bukan. Kalo ente bukan korban, bise bangat bantuin sukarela si korbannye. Kalo ente korban, kuatin diri buat minta bantuan ke orang laen. Ade beberapa cara buat ngebantu korban perundungan. Petamenye, kudu bangat cari tau akar masalahnye biar kagak salah langkah. Kalo udeh, bise bantu die ningkatin rase pecaye dirinye dengan kasi motipasi dan selalu ade buat dengerin keluh kesah die. Jan lupe, penting bangat enih buat nyaranin die berani betindak, misalnye lapor ke orang tue ato siapapun nyang bewenang. Buat ngindarin lebi sering kena perundungan, ajak korban ngejauh dari pegaulan nyang toksik. Udeh gitu, penting bangat juge, ajak dan temenin korban nyari bantuan ke orang propesional!
Kêhamilan nyang ora dikêtauin disêbut cryptic pregnancy. Mêski ora umum, kondisi ênih juga bukanlah suatu hal nyang langka. Sêbagian wadon mungkin punya gangguan siklus mènstruasi sêhingga ora curiga wayah dirinyah têrlambat datêng bulan. Mêski bêgonoh, kêhamilan umumnyah juga ditandain ama kênaèkan bêrat badan. Tibang ajah pada sêbagian wadon, gêjala ênih bisa bêgonoh samar, bahkan ora nongol, sêhingga kêhamilan pun jadi ora disadarin. Tanda-tanda kêhamilan samar bisa baè têrjadi karna rêndahnyah kadar hormon kêhamilan. Hal ênih mungkin têrjadi karna kêunikan gènètik ampè kêlaènan kromosom pada janin. Cryptic pregnancy butuh kêopènan khusus karna umumnyah wadon nyang ngalamin hal ênih ora sêdêng ngêjalanin program atau pêrsiapan kêhamilan sêhingga kêmungkinan gêdé bêlon dapêt pêrawatan prènatal.
Jun entu takut bener sama yang namanye kecoak. Atau mungkin lebih tepatnye jijik kali ye. Soalnye kecoak entu kan kotor, bisa aje dari got, tempat sampah, closet, dan laennye. Intinye Jun kalo udeh liat kecoak entu panik dan takut bener. Nah suatu saat pas lagi hari ulang taonnye, die disuruh ke ruangan BEM. Katenye ade rapat darurat. Die kaget. Soalnye die aje yang Ketua BEM masa kagak tau ape-ape. Terus pas die datengin entu tempat BEM, kagak taunye di entu tempat bener-bener banyak kecoak. Ade kecoak yang di lantai, ngerayap di dinding, ngerayap di atep, dan ade juga ysng terbang. Jun kaget dab takut bukan maen. Terus kagak taunye entu semua kejutan ulang taon buat die. Jelas aje die kaget dan marah karena entu kejutan ulang taon. Nyok makenye kalo mau ngasih kejutan yang yang ngadi-ngadi!
Dina entu tulang punggung keluarga, kudu punya pekerjaan biar dapet duit buat biayain 4 adeknye, enyaknye yang udeh menua, dan buat beli rumah karena die tinggal di kontrakan reyot. Tapi sayangnye setelah berusaha maksimal sejak kecil, Dina yang merupakan tulang punggung keluarga kena PHK dari tempat kerjanye. Jelas aje Dina sedih dan tertekan bener. Nah ternyate katanye, ngerasa sedih dan stres pas kena PHK entu wajar karena kan tiap orang butuh kerjaan biar punya duit buat biiaya idupnye dan bahkan keluarganye, kayak Dina. Kena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Dina. Jadinye, sedih karena kena PHK wajar, tapi jangan sedih dan terpuruk kelamaan ye.
Terlalu keseringan mainin gadget ngeakses media sosial, apelagi di masa pandemi seperti ini juga bisa menurunkan imun tubuh kite loh. Bacalah konten-konten positif yang ada di media sosial supaya menambah wawasan, dan menaikkan imun. Hindari mengonsumsi konten-konten yang negatif, check and recheck konten sebelum disebarkan. Jangan sampe kite menjadi korban berita hoax bahkan menjadi pelaku hoax. Hal ntu dapat merugikan diri sendiri, dan orang lain. Hal ntu bisa jadi salah satu penyebabnye kite menjadi bisa demam panggung atau kagak pede. Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi.